# Εγχειρίδιο χρήσης

# Προσωπικός Υπολογιστής VAIO Duo 13SVD1321

Εκτύπωση

## Σημειώσεις για τον χρήση των καρτών μνήμης SD

Προτού χρησιμοποιήσετε κάρτες μνήμης SD, διαβάστε τις παρακάτω προφυλάξεις για τη σωστή χρήση τους.

- Η κάρτα μνήμης SD πρέπει να φυλάσσεται σε σημεία όπου δεν φτάνουν παιδιά. Υπάρχει κίνδυνος κατάποσής της.

- Μην αγγίζετε την υποδοχή σύνδεσης της κάρτας μνήμης SD με τα δάκτυλά σας ή με μεταλλικά αντικείμενα.

- Η κάρτα μνήμης SD περιέχει ευαίσθητα ηλεκτρονικά εξαρτήματα. Μην τη χτυπάτε, μην τη λυγίζετε και μην τη ρίχνετε κάτω.

- Μην αποσυναρμολογείτε και μην τροποποιείτε την κάρτα μνήμης SD.

- Μη βρέχετε την κάρτα μνήμης SD.

- Μην χρησιμοποιείτε και μην αποθηκεύετε τη συσκευή σε μέρος όπου μπορεί να εκτεθεί σε:

  - Υπερβολικά υψηλές θερμοκρασίες, όπως μέσα σε σταθμευμένο αυτοκίνητο που είναι εκτεθειμένο στον ήλιο

  - Απευθείας ηλιακή ακτινοβολία

  - Υψηλή υγρασία ή διαβρωτικές ουσίες

  - Υπερβολική σκόνη

- Φροντίστε να χρησιμοποιείτε κάρτες μνήμης SD και προσαρμογείς που είναι συμβατοί με τα πρότυπα που υποστηρίζει ο υπολογιστής VAIO. Οι κάρτες και οι προσαρμογείς που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή.

- Δεν είναι δυνατή η εγγραφή δεδομένων σε κάρτα μνήμης SD με προστασία εγγραφής.

- Συνιστάται να δημιουργείτε αντίγραφο ασφαλείας των σημαντικών δεδομένων.

- Τα αποθηκευμένα δεδομένα ενδέχεται να χαθούν ή να καταστραφούν αν:

  - Αφαιρέσετε την κάρτα μνήμης SD ή απενεργοποιήσετε τον υπολογιστή VAIO ενώ γίνεται ανάγνωση ή εγγραφή των δεδομένων του υπολογιστή στην κάρτα μνήμης SD.

  - Χρησιμοποιήσετε την κάρτα μνήμης SD σε μέρος όπου ενδέχεται να προκληθούν διαταραχές στη λειτουργία της κάρτας, λόγω στατικού ηλεκτρισμού ή ηλεκτρικού θορύβου.

- Κατά τη μεταφορά της κάρτας μνήμης SD, να την τοποθετείτε στη θήκη της προκειμένου να αποφύγετε τη συσσώρευση στατικού ηλεκτρισμού.

- Πριν χρησιμοποιήσετε την κάρτα μνήμης SD σε άλλη συσκευή, εκτός από υπολογιστή, π.χ. σε μία ψηφιακή κάμερα ή μία φορητή συσκευή ήχου, διαμορφώστε (αρχικοποιήστε) την κάρτα μνήμης SD μέσω της συσκευής.

  Ορισμένες συσκευές ενδέχεται να μην υποστηρίζουν τη μορφή αρχείων για υπολογιστές και να σας εμφανίζουν ένα μήνυμα που σας συνιστά να διαμορφώσετε την κάρτα μνήμης SD. Σε αυτήν την περίπτωση, αντιγράψτε τα δεδομένα από την κάρτα στον υπολογιστή VAIO και διαμορφώστε την κάρτα μέσω της συσκευής. Όλα τα δεδομένα στην κάρτα μνήμης SD θα διαγραφούν κατά τη διαμόρφωση.

  Για περισσότερες πληροφορίες, ανατρέξτε στο εγχειρίδιο της συσκευής.

- Μην εισαγάγετε ξένα αντικείμενα μέσα στην υποδοχή της κάρτας μνήμης SD.

- Η υποδοχή της κάρτας μνήμης SD μπορεί να χρησιμοποιηθεί μόνο για ανάγνωση/εγγραφή δεδομένων από/σε κάρτες μνήμης που υποστηρίζονται και για κανέναν άλλο σκοπό.

- Οι κάρτες μνήμης SD (έως 2 GB), οι κάρτες μνήμης SDHC (έως 32 GB) και οι κάρτες μνήμης SDXC (έως 128 GB) που διατίθενται μέχρι τον Ιανουάριο του 2013 έχουν ελεγχθεί και έχει διαπιστωθεί ότι είναι συμβατές με τον υπολογιστή VAIO. Ωστόσο, δεν είναι εγγυημένη η συμβατότητα όλων των κάρτες μνήμης SD, των κάρτες μνήμης SDHC ή των κάρτες μνήμης SDXC με τον υπολογιστή.

- Μην επιχειρήσετε να εισαγάγετε κάρτα μνήμης ή προσαρμογέα κάρτας μνήμης διαφορετικού τύπου στην υποδοχή της κάρτας μνήμης. Οι κάρτα μνήμης οι προσαρμογείς κάρτα μνήμης που δεν είναι συμβατοί ενδέχεται να παραμείνουν μέσα στην υποδοχή, προκαλώντας βλάβη στον υπολογιστή VAIO.

- Ορισμένοι τύποι καρτών μνήμης SD, για παράδειγμα όσες διαθέτουν δυνατότητα UHS (δυνατότητα μεταφοράς δεδομένων με εξαιρετικά υψηλή ταχύτητα), μπορεί να αναπτύξουν ιδιαίτερα υψηλές θερμοκρασίες, λόγω της συνεχούς πρόσβασης στις κάρτες μνήμης. Σε αυτή την περίπτωση, προτού αφαιρέσετε την κάρτα μνήμης περιμένετε για λίγο, μέχρι να επανέλθει στη φυσιολογική της θερμοκρασία.

Μετάβαση στην κορυφή της σελίδας

### Σχετικό θέμα

- Εισαγωγή καρτών μνήμης SD
- Αφαίρεση καρτών μνήμης SD

Μετάβαση στην κορυφή της σελίδας