# Εγχειρίδιο χρήσης

# Προσωπικός Υπολογιστής VAIO Duo 13SVD1321

Εκτύπωση

## Ορισμός/Αλλαγή του κωδικού πρόσβασης ενεργοποίησης

Μπορείτε να ορίσετε έναν κωδικό πρόσβασης (κωδικό πρόσβασης ενεργοποίησης) για την εκκίνηση του υπολογιστή VAIO, μέσω της λειτουργίας BIOS. Η εισαγωγή του κωδικού πρόσβασης ενεργοποίησης θα σας ζητηθεί αφού εμφανιστεί το λογότυπο VAIO για την εκκίνηση του υπολογιστή σας.

Υπάρχουν δύο είδη κωδικών πρόσβασης. Ορίστε πρώτα τον κωδικό πρόσβασης μηχανήματος.

- Κωδικός πρόσβασης μηχανήματος (για διαχειριστές):

  Επιτρέπει στους χρήστες με δικαιώματα διαχειριστή να αλλάζουν όλες τις επιλογές διαμόρφωσης στην οθόνη ρύθμισης BIOS, καθώς και να πραγματοποιούν εκκίνηση του υπολογιστή VAIO.

- Κωδικός πρόσβασης χρήστη (για χρήστες χωρίς δικαιώματα διαχειριστή):

  Επιτρέπει στους κοινούς χρήστες να αλλάζουν κάποιες από τις επιλογές ρύθμισης BIOS καθώς και να πραγματοποιούν εκκίνηση του υπολογιστή VAIO. Για να ορίσετε τον κωδικό πρόσβασης χρήστη, πρέπει πρώτα να ορίσετε τον κωδικό πρόσβασης μηχανήματος.

1. Πατήστε το κουμπί ASSIST ενώ ο υπολογιστής VAIO είναι απενεργοποιημένος.

   Εμφανίζεται η οθόνη VAIO Care (λειτουργία Επαναφορά συστήματος) (VAIO Care (Rescue Mode)).

2. Επιλέξτε Έναρξη ρύθμισης BIOS (Start BIOS setup).

   Αν έχει ήδη οριστεί κωδικός πρόσβασης, εισαγάγετέ τον.

   Εμφανίζεται η οθόνη διαμόρφωσης του BIOS.

3. Πατήστε το πλήκτροήγια να επιλέξετε την καρτέλα Security, επιλέξτε Set Machine Password ή Set User Password και, στη συνέχεια, πατήστε το πλήκτρο Enter.

   Εμφανίζεται η οθόνη εισαγωγής κωδικού πρόσβασης.

4. Εισαγάγετε τον κωδικό πρόσβασης και πατήστε το πλήκτρο Enter.

   Για να αλλάξετε τον κωδικό πρόσβασης, εισαγάγετε τον τρέχοντα κωδικό και έναν καινούριο. Μπορείτε να ορίσετε έναν κωδικό πρόσβασης με μήκος έως 32 αλφαριθμητικούς χαρακτήρες (συμπεριλαμβανομένων των κενών διαστημάτων) και με διάκριση πεζών-κεφαλαίων.

5. Πατήστε το πλήκτροήγια να επιλέξετε Password when Power On, πατήστε το πλήκτρο Enter και επιλέξτε Enabled.
6. Πατήστε το πλήκτροήγια να επιλέξετε την καρτέλα Exit, επιλέξτε Exit Setup και, στη συνέχεια, πατήστε το πλήκτρο Enter.
7. Όταν εμφανιστεί το μήνυμα επιβεβαίωσης, πατήστε το πλήκτρο Enter.

#### Σημείωση

- Βεβαιωθείτε ότι έχετε σημειώσει τον κωδικό πρόσβασης, ώστε να μην τον ξεχάσετε.

- Αν ξεχάσετε τον κωδικό πρόσβασης, δεν θα μπορείτε να εκκινήσετε τον υπολογιστή VAIO.

- Μπορείτε να ορίσετε εκ νέου τον κωδικό πρόσβασης χρήστη στην οθόνη ρύθμισης BIOS, εισάγοντας τον κωδικό πρόσβασης μηχανήματος.

- Αν ξεχάσετε τον κωδικό πρόσβασης μηχανήματος, αυτός θα πρέπει να οριστεί εκ νέου από ένα εξουσιοδοτημένο κέντρο υποστήριξης/σέρβις της Sony. (Για τον εκ νέου ορισμό, θα επιβαρυνθείτε με χρέωση.)

Μετάβαση στην κορυφή της σελίδας

### Σχετικό θέμα

- Κατάργηση του κωδικού πρόσβασης ενεργοποίησης
- Δημιουργία/Αλλαγή/Κατάργηση του κωδικού πρόσβασης στα Windows
- Τι πρέπει να κάνω αν ξεχάσω τον κωδικό πρόσβασης ενεργοποίησης για να εκκινήσω τον υπολογιστή VAIO;

Μετάβαση στην κορυφή της σελίδας