# Εγχειρίδιο χρήσης

# Προσωπικός Υπολογιστής VAIO Duo 13SVD1321

Εκτύπωση

## Σημειώσεις για τον ενσωματωμένους αισθητήρες

Προτού χρησιμοποιήσετε τους ενσωματωμένους αισθητήρες, διαβάστε τις παρακάτω προφυλάξεις για τη σωστή χρήση τους.

### Σημειώσεις για τον χρήση του ενσωματωμένου αισθητήρα επιτάχυνσης

- Δεν μπορείτε να αλλάξετε τον προσανατολισμό της οθόνης του υπολογιστή ενόσω ο υπολογιστής σας VAIO είναι συνδεδεμένος με εξωτερική οθόνη. Αν συνδέσετε τον υπολογιστή με εξωτερική οθόνη ενόσω χρησιμοποιείτε τον υπολογιστή με κατακόρυφο προσανατολισμό, η οθόνη του υπολογιστή θα αλλάξει αυτόματα και θα περάσει σε οριζόντιο προσανατολισμό.

- Η οθόνη του υπολογιστή ενδέχεται να παραμορφωθεί αν αλλάξετε τον προσανατολισμό της οθόνης του υπολογιστή ενώ είναι ενεργοποιημένη η προφύλαξη οθόνης.

- Ορισμένες εφαρμογές δεν υποστηρίζουν κατακόρυφο προσανατολισμό και ενδέχεται να μη λειτουργήσουν σωστά. Στην περίπτωση αυτή, χρησιμοποιήστε τον υπολογιστή σας VAIO με οριζόντιο προσανατολισμό.

### Σημειώσεις για τον χρήση της ενσωματωμένης ψηφιακής πυξίδας

- Η ενσωματωμένη ψηφιακή πυξίδα λειτουργεί ανιχνεύοντας μια μαγνητική κατεύθυνση. Μη στηρίζεστε αποκλειστικά στις πληροφορίες τοποθεσίας που παρέχει η ενσωματωμένη ψηφιακή πυξίδα.

  Ειδικά στις ακόλουθες τοποθεσίες, η ακρίβεια της ψηφιακής πυξίδας μπορεί εύκολα να επηρεαστεί από μαγνητικές παρεμβολές και να μη λειτουργεί σωστά:

  - Μέσα σε ανελκυστήρα ή χώρο χτισμένο με σιδερένια υλικά, όπως σιδερένια πλαίσια ή ενισχυμένο σκυρόδεμα

  - Κοντά σε κατασκευές από ενισχυμένο σκυρόδεμα, όπως γέφυρες πεζών ή κεντρικές αίθουσες αεροδρομίων ή σιδηροδρομικών σταθμών

  - Κοντά ή μέσα σε τρένα ή αυτοκίνητα

  - Κοντά σε μετασχηματιστή στο έδαφος ή σε γραμμές τροφοδοσίας υψηλής τάσης

  - Κοντά σε μεταλλικά αντικείμενα, όπως γραφεία με μεταλλικό πλαίσιο ή μεταλλικά έπιπλα

  - Κοντά σε υλικά με υψηλή στάθμη μαγνητικών παρεμβολών, όπως μαγνήτες, μαγνητικές βάσεις ή ηχεία

    Η παρεχόμενη γραφίδα (Ψηφιακή γραφίδα) περιέχει έναν μαγνήτη. Αν πλησιάσετε τη γραφίδα στο μαγνητόμετρο () στον υπολογιστή VAIO ή την τοποθετήσετε στον πληκτρολόγιο κοντά στο μαγνητόμετρο, η ψηφιακή πυξίδα ενδέχεται να μη λειτουργεί σωστά. (Μοντέλα που διαθέτουν Ψηφιακή γραφίδα)

- Με τη ρύθμιση της γωνίας της οθόνης LCD μπορεί να μειωθεί η ακρίβεια της ενσωματωμένης ψηφιακής πυξίδας. Ωστόσο, αυτό είναι κάτι φυσιολογικό και δεν υποδεικνύει δυσλειτουργία. Στην περίπτωση αυτή, χρειάζεται να βαθμονομήσετε την ψηφιακή πυξίδα.

  Απομακρυνθείτε από υλικά που προκαλούν μαγνητικές παρεμβολές, π.χ. μεταλλικά προϊόντα ή μαγνήτες, και πραγματοποιήστε τις ενέργειες που ακολουθούν κατά την εκτέλεση μιας εφαρμογής που χρησιμοποιεί την ψηφιακή πυξίδα.

  Σε μοντέλα που διαθέτουν γραφίδα, πραγαμτοποιήστε τις ενέργειες ενώ κρατάτε τη γραφίδα μακριά από τον υπολογιστή VAIO.

  - Τοποθετήστε τον υπολογιστή σας VAIO σε επίπεδη επιφάνεια, κρατήστε τον και με τα δύο χέρια και ύστερα περιστρέψτε τον προς τα δεξιά κατά 360 μοίρες με την οθόνη LCD σηκωμένη.

    Σε φυσιολογικές συνθήκες, περιστρέψτε τον υπολογιστή VAIO 5 με 10 φορές. Σε τοποθεσία με ισχυρές μαγνητικές παρεμβολές, περιστρέψτε τον γύρω στις 10 με 20 φορές.

  - Αν το πρόβλημα εξακολουθεί, χρησιμοποιήστε τον υπολογιστή σας VAIO σε τοποθεσία με λιγότερες μαγνητικές παρεμβολές.

Μετάβαση στην κορυφή της σελίδας